যন্ত্রসভ্যতার অর্জন অনেকখানি, সেটা অনস্বীকার্য, তবে তাতে যে ভালোর সঙ্গে মন্দের অংশভাগও অঢেল সেটা যথাসময়েই আঁচ করেছিলেন প্রাজ্ঞজন, বলেছিলেন প্রকৃতিকে কিছুটা ছাড় দিতে। আসলে প্রয়োজন ছিল সমঝোতার, কিন্তু সেটা হয়ে ওঠেনি, হওয়া হয়তো সম্ভব ছিল না। প্রকৃতির সঙ্গে মিথোজীবিতানির্ভর জীবনচর্চা ও যন্ত্রসভ্যতার দ্বন্দ্ব খুবই মৌলিক। এক্ষেত্রে লাভালাভের হিসাব মিলানো সহজ নয়। এ নিয়ে বিস্তর লেখালেখি হয়েছে বিদেশে, আমাদের দেশে অবশ্য কম। নিসর্গ, নির্মাণ ও নান্দনিক ভাবনা এই ধরনেরই একটি বই এবং সেজন্য কিছুটা হলেও নতুনত্বের দাবিদার। আরেকটি প্রসঙ্গও এতে গুরুত্বসহকারে আলোচিত যা বিশেষজ্ঞদের চিন্তার খোরাক যোগাবে-